এদিন, প্রধানমন্ত্রীর নোট বাতিলের বিরুদ্ধে লড়াই জারি রেখেছেন মমতা বন্দ্যোপাধ্যায়। লখনউয়ের গোমতী নগরের পর আজ পাটনায় ধরনায় বসছেন মুখ্যমন্ত্রী। আন্দোলনে RJD সুপ্রিমো লালুপ্রসাদ যাদব তাঁর পাশে থাকার আশ্বাস দিলেও, হাত বাড়ালেন না বিহারের মুখ্যমন্ত্রী নীতীশ কুমার। মমতা বন্দ্যোপাধ্যায়ের ধরনা মঞ্চে সামিল না হওয়ার পিছনে তাঁর যুক্তি, নোট বাতিলে সায় দিয়েছেন রাষ্ট্রপতি প্রণব মুখোপাধ্যায়। ফলে আন্দোলন করে কোনও লাভ নেই। লালুপ্রসাদ যাদবের আমন্ত্রণে RJD বিধায়কদের সভায় একথা বলেন বিহারের মুখ্যমন্ত্রী। লখনউয়ের জনসভা। সেই লখনউয়ের জনসভা থেকে মোদী সরকারকে উত্খাতের ডাক মমতার। নোট বাতিল প্রত্যাহার না করলে ছুঁড়ে ফেলুন দিল্লি থেকে। প্রধানমন্ত্রীর বিরুদ্ধে আরও সুর চড়িয়ে অল আউট মমতা। লখনউয়ের জনসভায় সমাজবাদী পার্টির কর্মী-সমর্থকদের হাতে এক পোস্টারে মমতা বন্দ্যোপাধ্যায়, মুলায়ম সিং যাদব এবং অখিলেশ যাদবের ছবি। গতকালই লখনউ বিমানবন্দরে বাংলার মুখ্যমন্ত্রীকে স্বাগত জানান উত্তরপ্রদেশের মুখ্যমন্ত্রী। রাজনৈতিক মহল বলছে নোট বাতিলের প্রতিবাদে গোটা দেশে মোদী-বিরোধী রাজনীতির মুখ হয়ে উঠেছেন মমতা। উত্তরপ্রদেশে ভোটের আগে লখনউয়ে মমতার সভায় দলকে পাঠিয়ে, সেই স্রোতের সঙ্গে থাকার সুযোগ ছাড়ছেন না অখিলেশ।